આવી જ સમસ્યા ૧૪૬/૧૪૮ જંજીકર સ્ટ્રીટમાં દુકાન ધરાવતા હાશિમભાઈને પણ છે. તેમણે કહ્યું હતું કે ‘પહેલાં સમસ્યા હતી, પણ વધુ નહોતી; ક્યારેક-ક્યારેક પાણી ભરાતું હતું. જોકે છેલ્લા ત્રણ મહિનાથી રોજ પાણી ભરાય છે. સુધરાઈને કહીએ છીએ તો કોઈ એ તરફ ધ્યાન જ આપતું નથી. દુકાનમાં સવારથી સાંજ સુધી બેસવાનું હોય છે. ગ્રાહકો પણ આવે ત્યારે ગંદકી અને ગંદી વાસથી પરેશાન થઈ જાય છે. સુધરાઈ કહે છે કે ચેમ્બરમાં કચરો ભરાયો છે એટલે પાણી ઊભરાય છે તો એ ચેમ્બર સાફ કરવાની એમની જવાબદારી ખરી કે નહીં?’